ନୂଆଦିଲ୍ଲୀଃ କେନ୍ଦ୍ରୀୟ ରିଜର୍ଭ ପୁଲିସ ବଳ ବା ସିଆର୍ପିଏଫ୍ରେ ଖାଲି ପଡ଼ିଥିବା ୧୪୧୨ଟି ହେଡ୍ କନଷ୍ଟେବଳ ପଦବୀ ପାଇଁ ବିଜ୍ଞପ୍ତି ପ୍ରକାଶ ପାଇଛି। ଉଭୟ ପୁରୁଷ ଓ ମହିଳା ଏଥିପାଇଁ ଆବେଦନ କରିପାରିବେ। ଏଥିରେ ପୁରୁଷଙ୍କ ପାଇଁ ୧୩୩୧ଟି ଓ ମହିଳାଙ୍କ ପାଉଁ ୮୧ଟି ପଦବୀ ରହିଛି। ମନେ ରଖନ୍ତୁ କେବଳ ସିଆର୍ପିଏଫ୍ରେ କାର୍ଯ୍ୟରତ ଥିବା କର୍ମଚାରୀ ହିଁ ହେଡ୍ କନଷ୍ଟେବଳ ପଦବୀ ପାଇଁ ଆବେଦନ କରିପାରିବେ। ଏଥିପାଇଁ ଆବେଦନ ପ୍ରକ୍ରିୟା ଆରମ୍ଭ ହୋଇଛି। ଆବେଦନର ଶେଷ ତାରିଖ ୫ ମାର୍ଚ୍ଚ ରହିଛି।
ଯୋଗ୍ୟ ଆବେଦନକାରୀଙ୍କୁ ଚୟନ କରିବା ପାଇଁ ଲିଖିତ ପରୀକ୍ଷା କରାଯିବ। ଏହି ଲିଖିତ ପରୀକ୍ଷା ୧୯ ଏପ୍ରିଲରେ କରାଯିବ। ଏହାପରେ ତାଙ୍କର ଶାରୀରିକ ଦକ୍ଷତା ପରୀକ୍ଷା ଓ ମେଡିକାଲ୍ ପରୀକ୍ଷା ପରେ ମେରିଟ୍ ଲିଷ୍ଟ ବାହାର କରାଯିବ। ଅଧିକ ସୂଚନା ପାଇବା ପାଇଁ www.crpf.gov.in ୱେବସାଇଟ୍କୁ ଭିଜିଟ୍ କରନ୍ତୁ।
